The Kapil Sharma Show: कपिल शर्मा के फैन ने दीवानगी में पार कर दी सारी हदें, Video हो रहा वायरल  
कपिल शर्मा का वीडियो हुआ वायरल
फैन ने दीवानगी में कर डाला कुछ ऐसा
रणवीर सिंह और आलिया भट्ट भी थे मौजूद
कपिल शर्मा (Kapil Sharma) की दीवानगी फिर सिर चढ़कर बोलने लगी है. बॉलीवुड एक्टर और कॉमेडियन कपिल शर्मा (Kapil Sharma) का कॉमेडी शो 'द कपिल शर्मा शो (The Kapil Sharma Show)' इन दिनों खूब सुर्खियां लूट रहा है. कपिल शर्मा शो में राजेश अरोड़ा के अंदाज में खूब धमाल मचा रहे हैं तो बच्चा यादव के जोक्स ने तो तहलका ही मचाकर रख दिया है. फिर कॉमेडियन भारती सिंह (Bharti Singh) अपने पंजाबी अंदाज से दर्शकों का दिल जीतने में कोई कसर नहीं छोड़ रही हैं. कपिल शर्मा (Kapil Sharma) के पंच फिर दर्शकों के दिलों में उतरने लगे हैं. लेकिन 'द कपिल शर्मा शो (The Kapil Sharma Show)' में कॉमेडियन कपिल शर्मा को एक ऐसा फैन मिला जिसे देखकर उनकी आंखें भर आईं और वे लाजवाब हो गए. 
A post shared by Sony Entertainment Television (@sonytvofficial) on Feb 7, 2019 at 11:53pm PST
कपिल शर्मा (Kapil Sharma) का कॉमेडी शो 'द कपिल शर्मा शो (The Kapil Sharma Show)' ये फैन बताता है कि उसका नाम आकाश है, और इस पर कपिल शर्मा जोर का पंच मारते हैं कि मैंने पूछा क्या. जोर के ठहाके लगते हैं. लेकिन कपिल शर्मा के इस मजाक से हर कोई वाकिफ है. आकाश गुजरात के सूरत से हैं. आकाश स्टैंडअप कॉमेडियन हैं और वे कपिल शर्मा को गुरु मानते हैं. वे कपिल शर्मा (Kapil Sharma) को लेकर जमकर शायरी भी करते हैं. आकाश कपिल शर्मा को बताते हैं कि उन्होंने उन्हें अपनी जिंदगी में परमानेंट जोड़ लिया है. कपिल शर्मा पूछते हैं कैसे तो आकाश दिखाता है कि उसने अपनी बाजू पर कपिल शर्मा के नाम का परमानेंट टैटू करवा रखा है. इस तरह कपिल शर्मा भी मानते हैं कि यह दीवानगी कुछ ज्यादा ही हो गई है. 'द कपिल शर्मा शो' में मौजूद रणवीर सिंह भी दर्शकों को टैटू दिखाते हैं.
A post shared by Sony Entertainment Television (@sonytvofficial) on Feb 8, 2019 at 7:08am PST
कपिल शर्मा (Kapil Sharma) का कॉमेडी शो 'द कपिल शर्मा शो (The Kapil Sharma Show)' टीआरपी की दौड़ में जगह बना चुका है, और दिग्गज सितारों का इसमें आना जारी है. इस हफ्ते रणवीर सिंह और आलिया भट्ट आए थे. जबकि सलमान खान, रोहित शेट्टी, सानिया मिर्जा जैसी दिग्गज हस्तियां शो में पहले ही शिरकत कर चुकी हैं.